პედრო ნელ ოსპინა

პედრო ნელ იგნასიო ტომას დე ვილანუევა ოსპინა ვასკესი (დ. 18 სექტემბერი, 1858 – გ. 1 ივლისი, 1927) — კოლომბიელი გენერალი, პოლიტიკოსი და კოლუმბიის პრეზიდენტი 1922-1926 წლებში.

ბიოგრაფია
ოსპინა დაიბადა ბოგოტაში, 1858 წლის 18 სექტემბერს. ის დაიბადა პრეზიდენტის სასახლეში, რადგან მისი მამა, მარიანო ოსპინა როდრიგესი, იმ დროს კოლუმბიის პრეზიდენტი იყო. ოსპინა გარდაიცვალა მედელინში, 1927 წლის 1 ივლისს.

პედაგოგი
კოლუმბიის სამთო მოპოვების სფერო მნიშვნელოვანად განავითარა მედელინის ეროვნულმა სამთო სკოლამ. ამ სკოლის კურსდამთავრებული, შემდეგ კი სკოლის დირექტორი იყო პედრო ოსპინა. ეს დაწესებულება მხოლოდ სამთო ინსტიტუტად იყო ჩაფიქრებული, კალიფორნიის უნივერსიტეტის, ბერკლის, სამთო მოპოვების სკოლის მოდელის მიხედვით. 1904 წლის შემდეგ სკოლაში ისწავლებოდა ქიმია, სამოქალაქო ინჟინერია, ელექტროინჟინერია, სამთო მოპოვებისა და მექანიკური ინჟინერიის დისციპლინები.

ინჟინერი და მეწარმე
ანტიოკიელი ინჟინრები საკუთარ თავს სამრეწველო მეწარმეებად თვლიდნენ და არა სახელმწიფო პოლიტიკის აგენტებად. მიუხედავად იმისა, რომ ზოგიერთმა მათგანმა, როგორიცაა ოსპინა და მისი ძმისშვილი მარიანო ოსპინა პერესი, დიდ წარმატებას მიაღწია ეროვნულ პოლიტიკაში, ანტიოკიელი ინჟინრები კვლავ აპოლიტიკური, ეკონომიკურად პრაგმატული იყვნენ და ისე განაგრძობდნენ განვითარებას. 1910 წლიდან მედელინის ბიზნეს საზოგადოების წევრები იყვნენ ისეთი წარმატებული ბიზნესმენები და ინჟინრები, როგორიცაა ოსპინა, ბერკლის უნივერსიტეტში განათლებამიღებული სამთო ინჟინერი, სამრეწველო მეწარმე და წამყვანი აგრონომი.

პოლიტიკა
ოსპინა 1892 და 1894 წლებში ანტიოკიის პროვინციის წარმომადგენელთა პალატის („ “) წევრად აირჩიეს. პირველი ვადის განმავლობაში მან დააფინანსა კანონპროექტი „ “-ის გადახვევის შესახებ და წარადგინა კანონპროექტი „სიტყვის თავისუფლების“ ამოქმედების შესახებ. მეორე ვადის განმავლობაში მან დააფინანსა კანონპროექტი ეროვნული ბანკის რესტრუქტურიზაციის შესახებ.

ათასდღიანი სამოქალაქო ომის დროს ოსპინა არმიის გენერალი იყო. 1901 წელს პრეზიდენტმა ხოსე მანუელ მაროკინმა იგი ომის მინისტრად დანიშნა.

1910 წელს პრეზიდენტმა კარლოს ეუხენიო რესტრეპომ ოსპინა შეერთებულ შტატებში კოლუმბიის ელჩად დანიშნა. ქვეყანაში დაბრუნების შემდეგ პედრო ნელ ოსპინა კონგრესში აირჩიეს, მოგვიანებით კი ანტიოკიის გუბერნატორად.

1918 წელს ოსპინა ანტიოკიის პროვინციის გუბერნატორად დაინიშნა. 1920 წელს, პრეზიდენტ მარკო ფიდელ სუარესის მთავრობის დროს, ოსპინა კონგრესმა ქვეყნის პრეზიდენტის კანდიდატად აირჩია.

პრეზიდენტობა
1922 წელს პედრო ოსპინა კოლომბიის 36-ე პრეზიდენტად აირჩიეს. მისი მმართველობის დროს მან ორგანიზება გაუწია განათლების, ჯანდაცვისა და ხაზინის დეპარტამენტებს. ოსპინამ შექმნა ცენტრალური ბანკი . პრეზიდენტმა დაიწყო ისეთ მნიშვნელოვან საკითხებზე მუშაობა, როგორიცაა მთავარი ეროვნული მაგისტრალები და რკინიგზის სისტემები, კაშხლები და ხიდები, ასევე ნავთობის მილსადენები, რომლებიც ძირითად ნავთობის საბადოებს საზღვაო პორტებთან აკავშირებდა.

ოსპინამ, როგორც რესპუბლიკის პრეზიდენტმა 1922-1926 წლებში, უზრუნველყო თანამედროვე ცენტრალური ბანკის შექმნა, ხოლო 1928 წელს მან შექმნა ბოგოტას საფონდო ბირჟა. მისი მმართველობის დროს საბანკო და კომერციული საქმიანობა გაფართოვდა და უფრო ორგანიზებული გახდა.

პრეზიდენტობის შემდეგ
ოსპინამ პრეზიდენტის თანამდებობა 1926 წელს დატოვა და ძალაუფლება მიგელ აბადია მენდესს გადასცა. ყოფილმა პრეზიდენტმა ოჯახთან ერთად მესაქონლეობას მიჰყო ხელი. თუმცა. პედრო ანტიოკიიდან დეპუტატად აირჩიეს, მაგრამ მან ჯანმრთელობის გაუარესების გამო, მხოლოდ ერთ სხდომაზე დასწრება შეძლო.

პედრო ნელ ოსპინა ვასკესი მედელინში გარდაიცვალა 1927 წლის 1 ივლისს, 68 წლის ასაკში. იგი დაკრძალეს სან პედროს სასაფლაოზე, მედელინში.